जिलाधिकारी के आदेश पर सदर एसडीएम शालिनी प्रभाकर ने तहसीलदार आरके राजवंशी के साथ शनिवार को अर्शी हास्पिटल का निरीक्षण किया था। यहां संचालक डॉ. मुशीर के बारे में पूछने पर नर्स ने ऑपरेशन थियेटर में होने की जानकारी दी। एसडीएम जब ऑपरेशन थियेटर के बाहर पहुंचीं तो महिला की प्रसव पीड़ा पर ऑपरेशन होने की बात पता चली। ऑपरेशन की वजह से एसडीएम को कुछ देर रुक कर इंतजार भी करना पड़ा। उन्होंने बताया कि डॉ मुशीर के साथ नर्स तबस्सुम व कंपाउडर ऑपरेशन थियेटर से बाहर निकले। कोई प्रसूति रोग विशेषज्ञ भी साथ नहीं थीं।